হাসান মাহমুদ খান

হাসান মাহমুদ খান (জন্ম: ২২ জুন ১৯৬৬) বাংলাদেশ বিমান বাহিনীর একজন এয়ার চিফ মার্শাল এবং বর্তমানে বাংলাদেশ বিমান বাহিনীর প্রধান। তিনি ১২ জুন, ২০২৪ থেকে পরবর্তী তিনবছর বিমান বাহিনী প্রধানের দায়িত্ব পালন করবেন। খান ৯ জুলাই ২০০৮ থেকে ২৪ মার্চ ২০০৯ পর্যন্ত এয়ারম্যান ট্রেনিং ইনস্টিটিউটের অফিসার কমান্ডিং হিসেবে দায়িত্ব পালন করেন। তিনি এয়ার কমোডোর থাকাকালীন বাংলাদেশ বিমান বাহিনীর পরিকল্পনা পরিচালক হিসেবেও দায়িত্ব পালন করেন। তিনি ১৫ জুন ১৯৮৬ সালে বাংলাদেশ বিমান বাহিনীর জেনারেল ডিউটিস (পাইলট) শাখায় কমিশনপ্রাপ্ত হন। তিনি একজন ফাইটার পাইলট এবং সক্রিয় উড্ডয়নকারী, যার ২৩৯৬:০৫ উড্ডয়ন ঘণ্টার অভিজ্ঞতা রয়েছে। তিনি বিমানের অন্যতম অগ্রদূত সদস্য যিনি বাংলাদেশ বিমান বাহিনীতে মিগ-২৯ বিমান অন্তর্ভুক্ত করেন। তিনি ক্যাটাগরি "এ" ফ্লাইং ইনস্ট্রাক্টর এবং 'ফ্লাইং এফিসিয়েন্সি ব্যাজ' পেয়েছেন। তিনি ক্যাটাগরি "এ" অপস পাইলটও বটে। খান বিভিন্ন কমান্ড এবং স্টাফ পদে দায়িত্ব পালন করেছেন যেমন অফিসার কমান্ডিং ৮ স্কোয়াড্রন, অফিসার কমান্ডিং ট্রেনিং উইং, অফিসার কমান্ডিং ফ্লাইং উইং, বাংলাদেশ বিমান বাহিনী বেস বঙ্গবন্ধু, বেস কমান্ডার বাংলাদেশ বিমান বাহিনী বেস জহুরুল হক, ডিরেক্টর অফ এয়ার অপারেশনস, চিফ ইন্সপেক্টর, ডিরেক্টর অফ প্ল্যানস, ডিরেক্টর অফ এয়ার ইন্টেলিজেন্স এয়ার হেডকোয়ার্টারে, ডেপুটি কমান্ড্যান্ট এবং চিফ ইন্সট্রাক্টর বাংলাদেশ বিমান বাহিনী একাডেমি, এয়ার অফিসার কমান্ডিং বাংলাদেশ বিমান বাহিনী বেস কক্সবাজার, ডেপুটি কমান্ড্যান্ট অফ ডিফেন্স সার্ভিস কমান্ড এবং স্টাফ কলেজ মিরপুর এবং এয়ার অফিসার কমান্ডিং বাংলাদেশ বিমান বাহিনী বেস বঙ্গবন্ধু। তিনি বিমান সদরদপ্তরে সহকারী চিফ অফ এয়ার স্টাফ (প্ল্যানস) হিসেবেও দায়িত্ব পালন করেছেন। এই বিমানবাহিনী কর্মকর্তা দেশে ও বিদেশে বিভিন্ন পেশাদার কোর্সে অংশগ্রহণ করেছেন, যার মধ্যে রয়েছে ফ্লাইং ইনস্ট্রাক্টরস কোর্স, জুনিয়র কমান্ড এবং স্টাফ কোর্স, ফিজিওলজিক্যাল ইন্ডোকট্রিনেশন কোর্স, জাঙ্গল সারভাইভাল কোর্স, ওয়াটারম্যানশিপ কোর্স, ফ্লাইট সেফটি কোর্স এবং ডিফেন্স সার্ভিস কমান্ড এবং স্টাফ কোর্স। তিনি তুরস্কে পিআইসি এবং হাই-জি পরীক্ষা, রাশিয়ায় মিগ-২৯ প্রশিক্ষণ, চীনে স্টাফ কোর্স, মালয়েশিয়ায় মিগ-২৯ সিমুলেটর প্রশিক্ষণ এবং পাকিস্তানে জাতীয় নিরাপত্তা ও যুদ্ধ কোর্সে অংশগ্রহণ করেছেন। খান মিরপুরের ডিফেন্স সার্ভিস কমান্ড এবং স্টাফ কলেজ থেকে এবং পাকিস্তানের ন্যাশনাল ডিফেন্স ইউনিভার্সিটি থেকে প্রতিরক্ষা অধ্যয়নে মাস্টার্স ডিগ্রি অর্জন করেছেন। তিনি সিয়েরা লিওনে সামরিক পর্যবেক্ষক এবং ডিআর কঙ্গোতে সেকেন্ড-ইন-কমান্ড হিসেবে দায়িত্ব পালন করেছেন। বাংলাদেশ বিমান বাহিনীতে অসাধারণ অবদান ও অসামান্য সেবার জন্য তিনি শান্তিকালীন পদক "বিমান বাহিনী পদক" (বিবিপি), "গৌরবোজ্জ্বল বিদ্যায়ন পদক" (জিইউপি) এবং "অসামান্য সেবা পদক" (ওএসপি) দিয়ে ভূষিত হয়েছেন। খান ও তার স্ত্রী সালেহা খানের দুই সন্তান, এক মেয়ে ও এক ছেলে। "Chief of Air Staff"। বাংলাদেশ বিমান বাহিনী। ১২ জুন ২০২৪। ৩১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১২ জুন ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Air Chief Hasan Mahmood Khan wears Air Chief Marshal rank batch"। দ্য বিজনেস স্ট্যান্ডার্ড। ৭ জুলাই ২০২৪। সংগ্রহের তারিখ ৭ জুলাই ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) UNB, Dhaka (২০২৪-০৫-২৬)। "Hasan Mahmood Khan appointed air force chief"। The Daily Star (ইংরেজি ভাষায়)। সংগ্রহের তারিখ ২০২৪-০৫-২৬।  দিগন্ত, Daily Nayadiganta-নয়া। "বিমান বাহিনীর নতুন প্রধান হাসান মাহমুদ খান"। Daily Nayadiganta (নয়া দিগন্ত) : Most Popular Bangla Newspaper। সংগ্রহের তারিখ ২০২৪-০৫-২৬।  "বিমান বাহিনীর নতুন প্রধান হলেন হাসান মাহমুদ খান"। unb.com.bd। সংগ্রহের তারিখ ২০২৪-০৫-২৬।  "Hasan Mahmood Khan made new Air Force Chief"। Bangladesh Post। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hasan Mahmood Khan appointed new Air Chief"। দ্য বিজনেস স্ট্যান্ডার্ড। ২৭ মে ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)